《哀秦金部》
宋代·李复

少年书卷是生涯，白屋清朝自起家。
数上对章思有补，一生悃愊静无华。
初瞻玉节星轺下，俄见铭旌粉篆斜。
天理冥冥谁可度，但伤零落掩淮沙。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。